Taaltoffie: “roller coaster”Foto ter illustrasie (Foto: Alexas_Fotos/Pixabay) Vir die Engelse “roller coaster”, wat ook ŉ “big dipper” genoem word, is daar in Afrikaans twee woorde. Die eerste is wipwaentjie, of wipwa, wat dikwels ook figuurlik gebruik word: “Sy het ŉ wipwaentjie van emosies beleef.” Soos wat so ŉ prettuig op en af gaan, so ry mense se emosies en ook ander dinge wipplank. Ook by samestellings soos wipwaentjierit tref ons dié figuurlike betekenis aan: “Die voorbereiding vir die internasionale modevertoning was behoorlik ŉ wipwaentjierit.” Die tweede Afrikaanse woord vir “roller coaster”, die ry aaneengekoppelde waentjies wat in pretparke met ŉ dolle vaart oor ŉ kronkelende spoor vol opdraandes, afdraandes en selfs lusse snel, is tuimeltrein. Bron: Die tale wat ons praat – taaldinge uit die gewilde radioprogram Uitgewer: Penguin Random House Prys: R230,00* *Prys onderhewig aan verandering Koop die boek by Graffiti Boeke